**รายงานการประชุมสภาเทศบาลตำบลบ้านกลาง**

**สมัยสามัญ สมัยที่ ๔ ครั้งที่ ๑ ประจำปี ๒๕๕๖**

**วันที่ 25 ธันวาคม 2556 เวลา 09.30 น.**

**ณ ห้องประชุมสภาเทศบาลตำบลบ้านกลาง**

**..................................................**

**ผู้มาประชุม**

๑. นายแดง จันทร์แก้ว ตำแหน่ง ประธานสภาเทศบาลตำบลบ้านกลาง

๒. นายเจริญ ดวงคำ ตำแหน่ง รองประธานสภาเทศบาลตำบลบ้านกลาง

3. นางมาลินีย์ สุตาคำ ตำแหน่ง สมาชิกสภาเทศบาลตำบลบ้านกลาง

4. นางชฎาพร สิงห์กัณฑ์ ตำแหน่ง สมาชิกสภาเทศบาลตำบลบ้านกลาง

5. นายมานิต กันธิยะ ตำแหน่ง สมาชิกสภาเทศบาลตำบลบ้านกลาง

6. นายเฉลิมชัย สุภาแก้ว ตำแหน่ง สมาชิกสภาเทศบาลตำบลบ้านกลาง

7. นายวิโรจน์ รัตนวรรณ์ ตำแหน่ง สมาชิกสภาเทศบาลตำบลบ้านกลาง

8. นายสวัสดิ์ โปธา ตำแหน่ง สมาชิกสภาเทศบาลตำบลบ้านกลาง

9. นางแก่นจันทร์ ศรีมงคล ตำแหน่ง สมาชิกสภาเทศบาลตำบลบ้านกลาง

10. นายบุญเลิศ ปัญญา ตำแหน่ง สมาชิกสภาเทศบาลตำบลบ้านกลาง

11. นายบุญยัง สมผัด ตำแหน่ง สมาชิกสภาเทศบาลตำบลบ้านกลาง

12. นางบัวใย อุ่นเรือน ตำแหน่ง สมาชิกสภาเทศบาลตำบลบ้านกลาง

13. นายมนต์ชัย พงษ์เกียรติก้อง ตำแหน่ง ปลัดเทศบาล/เลขานุการสภาเทศบาลตำบลบ้านกลาง

**ผู้ไม่มาประชุม**

-ไม่มี-

**ผู้เข้าร่วมประชุม**

1. นายประยูร ศิริตัน ตำแหน่ง รองนายกเทศมนตรีตำบลบ้านกลาง

2. นายศรีวรรณ กันทะ ตำแหน่ง รองนายกเทศมนตรีตำบลบ้านกลาง

3. นายนิพันธ์ ปัญจไชยา ตำแหน่ง รองปลัดเทศบาลตำบลบ้านกลาง

4. นายเกษมสุข วงศ์บุญยิ่ง ตำแหน่ง ผู้อำนวยการกองช่าง

5. สุพิชญ์ชาญ โพธิ์งาม ตำแหน่ง หัวหน้าสำนักปลัดเทศบาล

6. นางศิริจันทร์ ตาแก้ว ตำแหน่ง ผู้อำนวยการกองคลัง

7. นายสวัสดิ์ บัวดอกตูม ตำแหน่ง ผู้อำนวยการกองสาธารณสุขและสิ่งแวดล้อม

8. นายคงภัทร สายปราชญ์ ตำแหน่ง หัวหน้าฝ่ายบริหารการศึกษา

9. นางสาวนงนุช ตุ้ยทิศ ตำแหน่ง บุคลากร

**เริ่มประชุมเวลา ๐๙.๓0 น.**

-2-

นายแดง จันทร์แก้ว **ระเบียบวาระที่ ๑** เรื่อง ที่ประธานแจ้งให้ทราบ

ประธานสภา - เนื่องด้วยได้รับแจ้งจากนายธงธน งามวัฒนากุล นายกเทศมนตรีตำบล

บ้านกลางว่าติดภารกิจที่จะต้องเดินทางไปราชการนอกเขตจังหวัด

เพื่อเข้าร่วมการสัมมนาอนาคตท้องถิ่นไทยก้าวไกลด้วยเทคโนโลยี

ภูมิสารสนเทศ ณ SAP PHIRE 201 อิมแพ็ค เมืองทองธานี จังหวัดนนทบุรี จึงได้มอบหมายให้ นายประยูร ศิริตัน รองนายกเทศมนตรีตำบลบ้านกลาง เป็นผู้เสนอญัตติต่อที่ประชุมสภาเทศบาลตำบลบ้านกลางในวันนี้แทน

- วันพุธที่ ๑ มกราคม ๒๕๕๗ เทศบาลตำบลบ้านกลางได้จัดพิธีทำบุญ

ตักบาตรข้าวสารอาหารแห้ง เนื่องในวันขึ้นปีใหม่ ๒๕๕๗ ณ วัดศรีนวรัฐ เริ่มตั้งแต่เวลา ๐๖.๐๐ น. เป็นต้นไป ดังนั้น เพื่อความเป็นสิริมงคล จึงขอเรียนเชิญทุกท่านเข้าร่วมพิธีทำบุญตักบาตร ถือว่าเป็นการเริ่มต้นสิ่งดีๆ

ในปี ๒๕๕๗ จึงขอเรียนเชิญผ่านสภาแห่งนี้

1.1 ประกาศใช้แผนการดำเนินงานประจำปีงบประมาณ พ.ศ. 2557

**ระเบียบวาระที่ ๒** เรื่อง รับรองรายงานการประชุมสภาเทศบาลตำบล

บ้านกลาง สมัยสามัญ สมัยที่ 3 ครั้งที่ 2 ประจำปี ๒๕๕6 เมื่อวันที่ 25

ตุลาคม 2556

- ขอให้สมาชิกสภาทุกท่านได้ตรวจดูรายงานการประชุมสภาดังกล่าวให้

ครบถ้วนทุกหน้า ว่ามีความถูกต้องและครบถ้วนหรือไม่ หรือท่านใดที่ต้องการจะแก้ไขหรือเพิ่มเติมรายละเอียดของรายงานการประชุมสภาฯ

ขอเชิญครับ

- ไม่มี –

**ที่ประชุม - เห็นชอบ ๑๒ เสียง ที่ประชุมมีมติเห็นชอบรับรองรายงานการประชุม**

**สภาเทศบาลตำบลบ้านกลาง สมัยสามัญ สมัยที่ ๔ ครั้งที่ ๑ ประจำปี ๒๕๕๖ เมื่อวันที่ ๒๕ ตุลาคม ๒๕๕๖**

**- ไม่เห็นชอบ ๐ เสียง**

นายแดง จันทร์แก้ว **ระเบียบวาระที่ 3** เรื่อง ขอเสนอญัตติขอความเห็นชอบรับมอบครุภัณฑ์ประธานสภา จากวิทยาลัยเกษตรและเทคโนโลยีเชียงใหม่ สำหรับไว้ใช้งานในศูนย์การ

เรียนรู้ชีววิถี (เศรษฐกิจพอเพียง) อำเภอสันป่าตอง จังหวัดเชียงใหม่

- เชิญรองนายกเทศมนตรีนำเสนอญัตติต่อที่ประชุม

นายประยูร ศิริตัน เรื่อง ขอเสนอญัตติขอความเห็นชอบรับมอบครุภัณฑ์จากวิทยาลัยเกษตร

รองนายกเทศมนตรี และเทคโนโลยีเชียงใหม่ สำหรับไว้ใช้งานในศูนย์การเรียนรู้ชีววิถี

(เศรษฐกิจพอเพียง) อำเภอสันป่าตอง จังหวัดเชียงใหม่

-3-

นายประยูร ศิริตัน - เรียน ประธานสภาเทศบาลตำบลบ้านกลาง

รองนายกเทศมนตรี

สิ่งที่ส่งมาด้วย รายการครุภัณฑ์ฯ จำนวน 1 ฉบับ

**เรื่องเดิม**

ตามที่เทศบาลตำบลบ้านกลาง อำเภอสันป่าตอง จังหวัดเชียงใหม่ ร่วมกับวิทยาลัยเกษตรและเทคโนโลยีเชียงใหม่ ได้จัดตั้งศูนย์ซ่อมสร้างเพื่อชุมชน (Fix it Center) เพื่อให้บริการแก่ประชาชนตามนโยบายของรัฐบาลเพื่อถ่ายทอดความรู้ให้แก่ประชาชน และสามารถบำรุงรักษาเครื่องมือ อุปกรณ์ เครื่องใช้ที่จำเป็นต่อการเกษตร และสนับสนุนองค์ความรู้และสร้างนวัตกรรมต่างๆ ให้เกิดขึ้นในชุมชน ณ ศูนย์การเรียนรู้เกษตรชีววิถี (เศรษฐกิจพอเพียง) ไปแล้วนั้น

**ข้อเท็จจริง**

บัดนี้ การดำเนินงานดังกล่าวได้เสร็จสิ้นเป็นที่เรียบร้อยแล้ว ซึ่งจากการจัดตั้งศูนย์ซ่อมสร้างเพื่อชุมชนของวิทยาลัยเกษตรและเทคโนโลยีเชียงใหม่นั้น ปรากฏว่ามีครุภัณฑ์หลายรายการที่ทางวิทยาลัยเกษตรฯ เห็นว่าสามารถนำมาใช้งานในศูนย์การเรียนรู้เกษตรชีววิถี (เศรษฐกิจพอเพียง) และจะทำให้เกิดประโยชน์สูงสุดต่อประชาชนในพื้นที่ จึงมีความประสงค์จะมอบครุภัณฑ์ให้แก่เทศบาลตำบลบ้านกลาง สำหรับนำมาใช้งานในศูนย์การเรียนรู้เกษตรชีววิถี (เศรษฐกิจพอเพียง) จำนวน 4 รายการ ดังนี้

1. ตู้เชื่อมไฟฟ้า จำนวน 1 เครื่อง

2. ปั๊มลม จำนวน 1 เครื่อง

3. สว่านไฟฟ้า จำนวน 1 เครื่อง

4. เครื่องชาร์จไฟ จำนวน 1 เครื่อง

**ข้อพิจารณา**

ตามระเบียบกระทรวงมหาดไทยว่าด้วยการพัสดุของหน่วยการบริหารราชการส่วนท้องถิ่น พ.ศ. 2535 แก้ไขเพิ่มเติมถึง (ฉบับที่ 2) พ.ศ. 2539 (ฉบับที่ 3, 4, และ 5) พ.ศ. 2541 (ฉบับที่ 6) พ.ศ. 2543 (ฉบับที่ 7) พ.ศ. 2545 (ฉบับที่ 8) พ.ศ. 2547 (ฉบับที่ 9) พ.ศ.2553 หมวด 2 ข้อ 3 ระบุว่าในกรณีที่มีผู้อุทิศพัสดุให้เป็นกรรมสิทธิ์แก่หน่วยการบริหารราชการส่วนท้องถิ่นหรือให้สิทธิ์อันเกี่ยวกับพัสดุหรือมอบให้เป็นผู้ดูแลพัสดุนั้น ถ้าการกระทำดังกล่าวมีเงื่อนไขหรือภาระติดพัน หน่วยการบริหารราชการส่วนท้องถิ่นจะรับเอาพัสดุหรือทรัพย์สิทธิ์นั้นๆ ได้ ก็ต่อเมื่อได้รับความเห็นชอบจากสภาหน่วยการบริหารราชการส่วนท้องถิ่นนั้น

ดังนั้น เพื่อให้การดำเนินการดังกล่าวเป็นไปด้วยความถูกต้องตามระเบียบที่กำหนดไว้ จึงขอเสนอญัตติขอความเห็นชอบรับมอบครุภัณฑ์ฯ จากวิทยาลัยเกษตรและเทคโนโลยีเชียงใหม่ สำหรับไว้ใช้งานในศูนย์การเรียนรู้ชีววิถี (เศรษฐกิจพอเพียง) อำเภอสันป่าตอง จังหวัดเชียงใหม่ จำนวน 4 รายการ ดังนี้

1. ตู้เชื่อมไฟฟ้า จำนวน 1 เครื่อง

2. ปั๊มลม จำนวน 1 เครื่อง

3. สว่านไฟฟ้า จำนวน 1 เครื่อง

4. เครื่องชาร์จไฟ จำนวน 1 เครื่อง

จึงเรียนมาเพื่อโปรดนำเสนอต่อที่ประชุมสภาเทศบาลตำบลบ้านกลาง เพื่อพิจารณา

ต่อไป

-4-

นายแดง จันทร์แก้ว ตามที่รองนายกเทศมนตรีได้เสนอญัตติต่อที่ประชุมสภาไปแล้ว มีสมาชิก

ประธานสภา สภาเทศบาลท่านใดจะอภิปรายหรือแสดงความคิดเห็นบ้างครับ

- เชิญนางแก่นจันทร์ ศรีมงคล ครับ

นางแก่นจันทร์ ศรีมงคล การที่เทศบาลจะรับมอบครุภัณฑ์จากวิทยาลัยเกษตรฯ เพื่อนำมาใช้

สมาชิกสภา ประโยชน์ในศูนย์ชีววิถีนั้นถือว่าเป็นการดี ดิฉันเห็นด้วยค่ะ

นายแดง จันทร์แก้ว - มีสมาชิกสภาเทศบาลท่านใดจะเสนอความคิดเห็นอีกบ้างครับ

ประธานสภา - ไม่มี -

- หากไม่มี ผมขอมติที่ประชุม ท่านใดเห็นชอบรับมอบครุภัณฑ์จากวิทยาลัย

เกษตรและเทคโนโลยีเชียงใหม่ สำหรับไว้ใช้งานในศูนย์การเรียนรู้ชีววิถี (เศรษฐกิจพอเพียง) อำเภอสันป่าตอง จังหวัดเชียงใหม่ จำนวน ๔ รายการ ได้แก่ 1. ตู้เชื่อมไฟฟ้า จำนวน 1 เครื่อง, 2. ปั๊มลม จำนวน 1 เครื่อง,

3. สว่านไฟฟ้า จำนวน 1 เครื่อง, และ 4. เครื่องชาร์จไฟ จำนวน 1 เครื่อง

โปรดยกมือขึ้นครับ

**มติที่ประชุม เห็นชอบ ๑๒ เสียง ที่ประชุมมีมติเห็นชอบรับมอบครุภัณฑ์จากวิทยาลัย**

**เกษตรและเทคโนโลยีเชียงใหม่ สำหรับไว้ใช้งานในศูนย์การเรียนรู้ชีววิถี (เศรษฐกิจพอเพียง) อำเภอสันป่าตอง จังหวัดเชียงใหม่ จำนวน ๔ รายการ ได้แก่ 1. ตู้เชื่อมไฟฟ้า จำนวน 1 เครื่อง**

**2. ปั๊มลม จำนวน 1 เครื่อง,**

**3. สว่านไฟฟ้า จำนวน 1 เครื่อง**

**4. เครื่องชาร์จไฟ จำนวน 1 เครื่อง**

**- ไม่เห็นชอบ ๐ เสียง**

นายแดง จันทร์แก้ว **ระเบียบวาระที่ 4** เรื่อง ขอเสนอญัตติการรายงานผลการดำเนินงานใน

ประธานสภา รอบปีงบประมาณ 2556

- เชิญรองนายกเทศมนตรีนำเสนอญัตติต่อที่ประชุม

นายประยูร ศิริตัน เรื่อง ขอเสนอญัตติการรายงานผลการดำเนินงานในรอบปีงบประมาณ

รองนายกเทศมนตรี 2556

- เรียน ประธานสภาเทศบาลตำบลบ้านกลาง

สิ่งที่ส่งมาด้วย ประกาศเทศบาลตำบลบ้านกลาง เรื่อง รายงานผลการดำเนินงานในรอบปีงบประมาณ

2556 ลงวันที่ 19 ธันวาคม 2556 จำนวน 1 ฉบับ

ตามรัฐธรรมนูญแห่งราชอาณาจักรไทย พ.ศ. 2550 มาตรา 287 วรรค 3 บัญญัติให้องค์กรปกครองส่วนท้องถิ่นต้องรายงานผลการดำเนินงานต่อประชาชนในเรื่องการจัดทำงบประมาณ การใช้จ่าย และ

-5-

ผลการดำเนินงานในรอบปี เพื่อให้ประชาชนมีส่วนร่วมในการตรวจสอบและกำกับการบริหารจัดการองค์กรปกครองส่วนท้องถิ่น

ดังนั้น เพื่อให้ถือปฏิบัติให้เป็นไปตามระเบียบที่กำหนดไว้ เทศบาลตำบลบ้านกลาง จึงขอ

เสนอญัตติการรายงานผลการดำเนินงานในรอบปีงบประมาณ 2556 รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดนำเสนอต่อที่ประชุมสภาเทศบาลตำบลบ้านกลาง เพื่อทราบต่อไป

นายแดง จันทร์แก้ว ตามที่รองนายกเทศมนตรีได้เสนอญัตติต่อที่ประชุมสภาไปแล้ว มีสมาชิก

ประธานสภา สภาเทศบาลท่านใดจะอภิปรายหรือแสดงความคิดเห็นบ้างครับ

- เชิญนางแก่นจันทร์ ศรีมงคล ครับ

นางแก่นจันทร์ ศรีมงคล จากที่ได้สังเกตดูรายงานผลการดำเนินงานในรอบปีงบประมาณ 2556

สมาชิกสภา ในส่วนของงบประมาณด้านโครงสร้างพื้นฐานที่ตั้งไว้ อยากทราบว่าทำไมราคาต่ำกว่าราคาจริงทุกรายการ

นายแดง จันทร์แก้ว เชิญรองนายกเทศมนตรีชี้แจงให้ที่ประชุมได้รับทราบ

ประธานสภา

นายประยูร ศิริตัน เพื่อให้ได้ข้อมูลที่ละเอียด ขอให้ผู้อำนวยการกองคลังชี้แจงให้ที่ประชุมรองนายกเทศมนตรี รับทราบครับ

นางศิริจันทร์ ตาแก้ว เรียนท่านประธานสภา คณะผู้บริหาร และท่านสมาชิกสภาเทศบาลทุกท่าน

ผู้อำนวยการกองคลัง ตามที่ได้มีการสอบถามเรื่องโครงสร้างพื้นฐาน เกี่ยวกับงบประมาณที่ตั้งไว้

กับและรายการจ่ายจริงว่าทำไมมียอดต่างกัน จะขออธิบายแยกเป็น ๒ กรณี กล่าวคือ

๑. โครงการที่ระบุไว้ในการจัดทำแผน มีจำนวน ๑๓๐ รายการ

ไม่ได้ดำเนินการทั้งหมด หรือก็คือมีรายการระบุไว้ในแผนแต่ไม่ได้บรรจุไว้ในเทศบัญญัติทั้งหมด

๒. รายการที่จัดซื้อจัดจ้างมียอดต่ำกว่างบประมาณที่ตั้งไว้

นายมนต์ชัย พงษ์เกียรติก้อง ผมขอชี้แจงเพิ่มเติมกรณีที่งบประมาณที่ตั้งไว้กับรายการที่จ่ายจริงต่างกัน

ปลัดเทศบาล สืบเนื่องมาจากการสอบราคาที่ต่ำกว่าความเป็นจริง ยกตัวอย่างเช่น

ได้มีการตั้งงบประมาณไว้ ๕๐,๐๐๐ บาท แต่มีการยื่นสอบราคาเพียงแค่ ๔๐,๐๐๐ บาท จึงทำให้งบประมาณต่ำกว่าที่ตั้งไว้ แต่งานที่ได้เท่าเดิม

ส่วนเงินที่เหลือก็จะตกเป็นเงินสะสมครับ

-6-

นายแดง จันทร์แก้ว - มีสมาชิกสภาเทศบาลท่านใดจะสอบถามอีกบ้างครับ

ประธานสภา - ไม่มี –

- หากไม่มี ผมขอมติที่ประชุม ท่านใดเห็นชอบรับรองรายงานผลการ

ดำเนินงานในรอบปีงบประมาณ 2556 โปรดยกมือขึ้นครับ

**มติที่ประชุม เห็นชอบ ๑๒ เสียง ที่ประชุมมีมติเห็นชอบรายงานผลการดำเนินงานใน**

**รอบปีงบประมาณ 2556**

**- ไม่เห็นชอบ ๐ เสียง**

นายแดง จันทร์แก้ว **ระเบียบวาระที่ 5** เรื่อง ขอเสนอญัตติการรายงานผลการติดตามและ

ประธานสภา ประเมินผลแผนพัฒนาเทศบาล (พ.ศ. 2556–2558)

นายประยูร ศิริตัน เรื่อง ขอเสนอญัตติการรายงานผลการติดตามและประเมินผลแผนพัฒนา

รองนายกเทศมนตรี เทศบาล (พ.ศ. 2556–2558)

- เรียน ประธานสภาเทศบาลตำบลบ้านกลาง

สิ่งที่ส่งมาด้วย ประกาศเทศบาลตำบลบ้านกลาง เรื่อง ผลการติดตามและประเมินผลแผนพัฒนาเทศบาล

(พ.ศ. 2556 – 2558) ลงวันที่ 19 ธันวาคม 2556 จำนวน 1 ฉบับ

ตามระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. 2548 ข้อ 30 (5) กำหนดให้ผู้บริหารองค์กรปกครองส่วนท้องถิ่น เสนอผลการติดตามและประเมินผลต่อสภาท้องถิ่น คณะกรรมการพัฒนาท้องถิ่น และประกาศผลการติดตามและประเมินผลแผนพัฒนาให้ประชาชนทราบโดยทั่วไป อย่างน้อยปีละหนึ่งครั้ง ภายในเดือนธันวาคมของทุกปี

ดังนั้น เพื่อให้ถือปฏิบัติให้เป็นไปตามระเบียบที่กำหนดไว้ เทศบาลตำบลบ้านกลาง จึงขอ

เสนอญัตติการการรายงานผลการติดตามและประเมินผลแผนพัฒนาเทศบาล (พ.ศ. 2556 – 2558)รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดนำเสนอต่อที่ประชุมสภาเทศบาลตำบลบ้านกลาง เพื่อทราบต่อไป

นายแดง จันทร์แก้ว ตามที่รองนายกเทศมนตรีได้เสนอญัตติต่อที่ประชุมสภาไปแล้ว มีสมาชิก

ประธานสภา สภาเทศบาลท่านใดจะแสดงความคิดเห็น ในการนี้ ญัตติที่เสนอไปเป็นการ

ชี้แจงและรายงานผลการดำเนินงานในรอบปี สามารถอภิปรายได้ แต่จะ

ไม่มีการลงมติให้ความเห็นชอบ

- เชิญนางแก่นจันทร์ ศรีมงคล ครับ

นางแก่นจันทร์ ศรีมงคล การรายงานผลการติดตามและประเมินผลแผนพัฒนาเทศบาลฯ ในแต่ละ

สมาชิกสภา ยุทธศาสตร์ การดำเนินงานตามระยะเวลาเราได้คะแนนน้อยที่สุด ซึ่งส่วน

ใหญ่เป็นเรื่องเกี่ยวกับโครงสร้างพื้นฐานเกือบทั้งหมด อย่างไรแล้วขอให้ปรับปรุงในมิตินี้ให้ดีขึ้นกว่าเดิมด้วย

-7-

นายแดง จันทร์แก้ว ตามที่นางแก่นจันทร์ฯ ได้กล่าวไป ถือว่าเป็นสิ่งที่ดี ควรจะปรับปรุงให้ดีขึ้น

ประธานสภา ขอให้ผู้ที่มีส่วนเกี่ยวข้องนำไปปฏิบัติด้วย

- มีสมาชิกสภาเทศบาลท่านใดจะสอบถามเพิ่มเติมอีกบ้างครับ

- ไม่มี –

- หากไม่มี ผมจะขอผ่านวาระนี้ไปโดยไม่มีการลงมติ

**ระเบียบวาระที่ 6 เรื่อง อื่นๆ**

- สมาชิกสภาเทศบาลท่านใดมีเรื่องจะแจ้งให้ที่ประชุมรับทราบ

- เชิญนายวิโรจน์ รัตนวรรณ์ ครับ

นายวิโรจน์ รัตนวรรณ์ ตามที่สมาชิกสภาเทศบาลได้ให้เห็นชอบเทศบัญญัติงบประมาณรายจ่าย

สมาชิกสภา ประจำปีงบประมาณ พ.ศ.๒๕๕๗ ไปแล้ว ซึ่งตามที่ได้มีการหารือกันก่อน

ที่จะมีการตั้งงบประมาณ โดยโครงการอบรม อปพร. ตกลงกันไว้ว่าให้ตั้ง

งบประมาณไว้ จำนวน ๑๐๐,๐๐๐ บาท แต่พอนำมาตั้งงบประมาณใน

เทศบัญญัติฯ กลับตั้งไว้เพียง ๕๐,๐๐๐ บาทเท่านั้น ไม่ทราบว่าเงินหาย

ไปไหนครับ

นายแดง จันทร์แก้ว - ขอเชิญรองนายกเทศมนตรีชี้แจงให้ที่ประชุมทราบ

ประธานสภา

นายประยูร ศิริตัน สำหรับรายละเอียดที่ชัดเจนจะขอให้ปลัดเทศบาลเป็นผู้ชี้แจงต่อที่ประชุม

รองนายกเทศมนตรี

นายมนต์ชัย พงษ์เกียรติก้อง ผมไม่แน่ใจว่าได้มีการหารือเกี่ยวกับยอดงบประมาณดังกล่าวไว้เท่าใด ต้อง

ปลัดเทศบาล ขออภัยด้วย ซึ่งในส่วนของงบประมาณในการศึกษาดูงานนั้น หากมีความ

จำเป็นหรือเหมาะสมก็จะดำเนินการโอนเงินเพิ่มให้ได้

นายมานิต กันธิยะ ขอสอบถามเกี่ยวกับรายละเอียดการแก้ไขการขยายเขตไฟฟ้า ในส่วนของ

สมาชิกสภา บ้านปวงสนุกยังไม่มีครับ

นายมนต์ชัย พงษ์เกียรติก้อง สำหรับเรื่องดังกล่าวจะประชุมหารืออีกครั้งหนึ่งครับ

ปลัดเทศบาล

นายมานิต กันธิยะ กรณีมีการจัดการประชุมต่างๆ ขอให้มีหนังสือแจ้งให้สมาชิกสภาเทศบาล

สมาชิกสภา ได้รับทราบด้วย

-8-

นายประยูร ศิริตัน ขอฝากทุกกองไว้เกี่ยวกับเรื่องนี้ หากมีงาน/กิจกรรมในหมู่บ้าน หรือภายในรองนายกเทศมนตรี เขตเทศบาล ขอให้จัดทำหนังสือแจ้งให้สมาชิกสภาเทศบาลทราบทุกครั้ง

ถือว่าเป็นข้อเสนอแนะที่ดี ขอขอบคุณครับ

นายแดง จันทร์แก้ว - มีสมาชิกสภาเทศบาลท่านใดมีเรื่องจะแจ้งต่อที่ประชุมอีกครับ

ประธานสภา - เชิญนายบุญเลิศ ปัญญา ครับ

นายบุญเลิศ ปัญญา สำหรับการแข่งขันกีฬาเทศบาล ผมเห็นว่าควรจะต้องมีการหารือกับสมาชิก

สมาชิกสภา สภาเทศบาลก่อนว่าควรจะจัดการแข่งขันกีฬาเทศบาลหรือไม่ แต่ทราบมา

ว่าทางกำนัน-ผู้ใหญ่บ้านไม่ต้องการให้จัดการแข่งขันกีฬา ซึ่งอย่างไรก็ตาม ควรสอบถามความเห็นของสมาชิกสภาเทศบาลด้วย ทั้งนี้ เห็นว่าควรหารือ

กับที่ประชุมสภาก่อนว่ามีความคิดเห็นว่าอย่างไร ถือว่าผู้ใหญ่บ้านก็เป็นตัวแทนของหมู่บ้าน จึงอยากหารือกับทุกท่านก่อนว่าจะดำเนินการอย่างไร

นายแดง จันทร์แก้ว - มีสมาชิกสภาเทศบาลท่านใดจะแสดงความคิดเห็นบ้างครับ

ประธานสภา - เชิญนายสวัสดิ์ โปธา ครับ

นายสวัสดิ์ โปธา ผมเห็นด้วยกับการที่นายมานิตฯ ได้กล่าวไปเกี่ยวกับกรณีของการส่งหนังสือ

สมาชิกสภา และถ้าจะส่งหนังสือในเรื่องต่างๆ ขอให้ส่งให้สมาชิกสภาเทศบาล ก่อนที่จะ

มีการประชุมหลายๆ วัน เพื่อที่จะได้มีเวลาในการพิจารณาไตร่ตรอง

นายแดง จันทร์แก้ว ขอวกมาเรื่องที่นายบุญเลิศฯ ได้กล่าวไปเกี่ยวกับการจัดการแข่งขันกีฬา

ประธานสภา เทศบาล รวมไปถึงเรื่องของการขยายเขตไฟฟ้า ซึ่งหลังจากการประชุมสภา

เสร็จสิ้นจะมีการหารือเรื่องนี้กันอีกครั้ง

- มีสมาชิกสภาเทศบาลท่านใดมีเรื่องจะอภิปรายหรือจะเสนอความเห็นอีกบ้างครับ

- เชิญนายบุญเลิศ ปัญญา ครับ

นายบุญเลิศ ปัญญา กรณีที่จะดำเนินการอะไรเกี่ยวกับตัวอาคารสำนักงาน หรือการดำเนินการ

สมาชิกสภา อะไรก็ตาม ควรแจ้งให้สมาชิกสภาเทศบาลรับทราบก่อน ยกตัวอย่างเช่น

การรื้อถอน การทุบ หรือการเปลี่ยนแปลงอะไร ควรจะต้องมีการแจ้งให้สมาชิกสภาเทศบาลได้รับทราบ หรือควรจะหารือก่อนที่จะดำเนินการ โดยผมเห็นว่าควรให้อยู่อย่างนี้ดีกว่า ไม่ควรจะไปรื้อหรือทุบอะไร แบบเดิมที่เป็นดีอยู่แล้ว

-9-

นายแดง จันทร์แก้ว ผมเห็นด้วยกับนายบุญเลิศฯ ซึ่งหากมีการรื้อถอนหรือการปรับปรุงพื้นที่

ประธานสภา ตรงจุดไหน อย่างไรแล้วก็ควรที่จะแจ้งให้สมาชิกสภาเทศบาลรับทราบ

ก่อนที่จะดำเนินการ

- มีสมาชิกสภาเทศบาลท่านใดมีเรื่องจะอภิปรายเพิ่มเติมบ้างครับ

- เชิญนายมานิต กันธิยะ ครับ

นายมานิต กันธิยะ ผมขอสอบถามความคืบหน้าเรื่องใบแดง เนื่องจากว่าขณะนี้ใกล้จะหมด

สมาชิกสภา วาระแล้ว ไม่ทราบว่าได้มีการดำเนินการไปอย่างไรบ้างครับ

นายมนต์ชัย พงษ์เกียรติก้อง เกี่ยวกับเรื่องดังกล่าว ซึ่งได้รับแจ้งจากคณะกรรมการการเลือกตั้งประจำ

ปลัดเทศบาล จังหวัดเชียงใหม่ ว่าขณะนี้อยู่ในช่วงการเจรจาผ่อนชำระเงินต้นพร้อม

ดอกเบี้ย เริ่มตั้งแต่เดือนมกราคม ๒๕๕๗ เป็นต้นไป คาดว่าภายในเดือนมกราคมนี้จะมีการทำบันทึกในการผ่อนชำระ หากไม่ยินยอมหรือไม่สามารถตกลงกันได้ก็จะต้องดำเนินคดีตามขั้นตอนของกฎหมายต่อไป

นายแดง จันทร์แก้ว - มีท่านใดจะแสดงความคิดเห็นหรือต้องการจะอภิปรายอีกครับ

ประธานสภา - เชิญนายประยูร ศิริตัน ครับ

นายประยูร ศิริตัน ก่อนที่จะปิดประชุมในวันนี้ ผมขออวยพรให้ผู้เข้าร่วมประชุมทุกท่าน ไม่ว่า

รองนายกเทศมนตรี จะเป็นผู้บริหาร ประธานสภาเทศบาล รองประธานสภาเทศบาล สมาชิกสภาเทศบาล รวมถึงปลัดเทศบาล และผู้อำนวยการกองทุกท่าน เนื่องจากใกล้จะย่างเข้าสู่ปี พ.ศ.๒๕๕๗ ขออวยพรให้ทุกท่านจะประสพแต่ความสุขความเจริญตลอดทั้งปีและตลอดไป

นายแดง จันทร์แก้ว สุดท้ายนี้ สำหรับพรใดที่อวยพรมา ขอจงกลับไปยังทุกท่านให้โชคดีทั้ง

ประธานสภา ครอบครัว และขอส่งความปรารถนาดีไปยังทุกท่าน และต้องขอขอบคุณ

ที่เข้าร่วมประชุมในวันนี้อย่างพร้อมเพรียงกัน ทั้งนี้ สำหรับการประชุมในวันนี้ก็ได้ใช้เวลาในการประชุมมาพอสมควรแล้ว จึงขอปิดประชุมในวันนี้

เพียงเท่านี้

ปิดประชุมเวลา ๑0.10 น.

(ลงชื่อ) นงนุช ตุ้ยทิศ ผู้จดรายงานการประชุม

(นางสาวนงนุช ตุ้ยทิศ)

-10-

(ลงชื่อ) มนต์ชัย พงษ์เกียรติก้อง ปลัดเทศบาล/เลขานุการสภา

(นายมนต์ชัย พงษ์เกียรติก้อง)

(ลงชื่อ) แดง จันทร์แก้ว ประธานสภา

(นายแดง จันทร์แก้ว)

**ตรวจถูกต้องแล้ว**

(ลงชื่อ) แก่นจันทร์ ศรีมงคล กรรมการสามัญ

(นางแก่นจันทร์ ศรีมงคล)

(ลงชื่อ) บัวใย อุ่นเรือน กรรมการสามัญ

(นางบัวใย อุ่นเรือน)

(ลงชื่อ) เฉลิมชัย สุภาแก้ว กรรมการสามัญ

(นายเฉลิมชัย สุภาแก้ว)